SKOLAS VEIDLAPA

	_________________________________ skolas

Arodbiedrības organizācijas un administrācijas

DARBA KOPLĪGUMS



_________Vieta__________
201__.gada __________________
I. Vispārīgie jautājumi

1. Šis koplīgums (turpmāk - KOPLĪGUMS) noslēgts starp ________________________skolu (turpmāk - iestāde) tās direktora ________________ personā (turpmāk saukts DARBA DEVĒJS) no vienas puses un ______________________skolas Latvijas Izglītības un zinātnes darbinieku arodbiedrības (turpmāk – arodbiedrība) organizāciju (turpmāk saukta - ARODKOMITEJA) tās priekšsēdētājas ___________________ personā no otras puses. KOPLĪGUMA noteikumi attiecas uz visiem iestādes darbiniekiem. KOPLĪGUMS ir spēkā __ (_________) gadus līdz 201__.gada ________________.

2. Papildus šī KOPLĪGUMA noteikumiem iestādes darbiniekiem, pildot darba pienākumus, ir jāievēro Latvijas Republikas likumi, citi ārējie normatīvie akti, darba līguma nosacījumi, iestādes darba kārtības noteikumi, iestādes nolikumi, reglamenti, iekšējie noteikumi, instrukcijas, iestādes vadības rakstiski un mutiski rīkojumi un citas pamatotas prasības.
3. Izpildot KOPLĪGUMĀ ietvertās saistības, ikdienas darba attiecībās tiks uzturēta savstarpēja uzticība, saprašanās un atklātība. Gadījumā, ja radīsies nesaprašanās vai viedokļu atšķirība, konfliktus risinās izlīgšanas komisija, kura izveidota uz paritātes pamatiem no līgumslēdzēju pušu pilnvarotiem pārstāvjiem. Izlīgšanas komisijas pārstāvjus no DARBA DEVĒJA puses norīko ar DARBA DEVĒJA rīkojumu, no ARODKOMITEJAS puses - ar arodkomitejas lēmumu.

4. KOPLĪGUMA darbības periodā ienākušie priekšlikumi tiek izskatīti izlīgšanas komisijā un, pusēm vienojoties, tiek pieņemti kā KOPLĪGUMA labojumi un papildinājumi.
5. Salīdzinot ar likumdošanu, KOPLĪGUMA mērķis ir garantēt arodbiedrības biedriem un iestādes darbiniekiem labākus darba un sociālos apstākļus, kā arī garantēt darba samaksu.

6. DARBA DEVĒJS mēneša laikā pēc koplīguma apstiprināšanas iepazīstina iestādes darbiniekus ar jaunā KOPLĪGUMA tekstu, kā arī iepazīstina ar to darbā pieņemtās personas.

7. DARBA DEVĒJS apņemas ne retāk kā vienu reizi gadā informēt strādājošos par iestādes saimniecisko un finansiālo stāvokli, KOPLĪGUMA izpildes gaitu, kā arī par paredzētajām saimnieciski organizatoriskajām izmaiņām.

8. ARODKOMITEJA (darbinieki) apņemas:

8.1. jautājumus, kuri rodas darba vai sociālo garantiju jomā, risināt kompromisu ceļā, nepieļaujot sociālo spriedzi kolektīvā;

8.2. ārkārtējas situācijas gadījumos apņemas veikt iepriekšējas konsultācijas ar DARBA DEVĒJU.

9. Lai saglabātu un uzlabotu iestādes darbinieku darba apstākļus un psiholoģisko mikroklimatu, līgumslēdzējas puses apņemas:

9.1. atrisināt darbiniekiem radušās problēmas bez konfliktiem un uz saskaņas pamatiem;

9.2. sekmēt iestādes veiksmīgu darbību, kā arī censties nodrošināt darbiniekiem apmierinošus darba apstākļus.

10. KOPLĪGUMA darbības laikā KOPLĪGUMU var grozīt tikai tad, ja abas puses par to vienojas rakstveidā.

II. Darba tiesisko attiecību nodibināšana un izbeigšana

11. DARBA DEVĒJS slēdz ar darbiniekiem rakstveida darba līgumu saskaņā ar spēkā esošiem normatīvajiem aktiem:

11.1. uz nenoteiktu laiku, ja darbam ir pastāvīgs raksturs;

11.2. uz noteiktu laiku, ja darbam nav pastāvīgs raksturs, ja jāaizvieto uz laiku promesošs darbinieks, vai citos normatīvajos aktos paredzētos gadījumos.

12. Darba līguma pārtraukšana ar arodbiedrības biedru pēc DARBA DEVĒJA iniciatīvas var notikt tikai ar ARODKOMITEJAS piekrišanu, izņemot gadījumus, ja:

12.1. darbinieks, veicot darbu, ir alkohola, narkotiku, toksisku vai citu vielu izraisīta reibuma stāvoklī;

12.2. tiek atjaunots darbā darbinieks, kurš agrāk veica attiecīgo darbu;

12.3. tiek likvidēts DARBA DEVĒJS;

12.4. DARBA DEVĒJS uzteic darba līgumu pārbaudes laikā.

13. DARBA DEVĒJS brīdina darbinieku par darba līguma laušanu ne vēlāk kā mēnesi pirms norādītā termiņa.

14. Ja uz amatu vai darba vietu pretendē vairāki darbinieki ar vienādu kvalifikāciju, tad DARBA DEVĒJS dod priekšroku arodbiedrības biedram vai arī izvēlas darbinieku konkursa kārtībā.

15. Ja rodas nepieciešamība samazināt darbinieku skaitu, abas puses dara visu iespējamo, lai saglabātu darbu pastāvīgajiem darbiniekiem, atbrīvojot darbiniekus:

15.1.1. kuri iestādē strādā blakus darbu;

15.1.2. kuri strādā uz nepilnu slodzi vai uz laiku;

15.1.3. kuri nav arodbiedrības biedri;

15.1.4. kuri paši vēlas pārtraukt darba attiecības.

16. DARBA DEVĒJS garantē nodarbinātības priekšrocības tiem darbiniekiem, kuri pie DARBA devēja veic pamatdarbu un kuriem līdz pensijas vecumam atlicis ne vairāk par 3 (trim) gadiem, un darba stāžs iestādē ir vairāk kā 10 (desmit) gadu.

17. Darbiniekam ir tiesības uzteikt darba līgumu pēc savas iniciatīvas, par to rakstveidā brīdinot DARBA DEVĒJU ne vēlāk kā vienu kalendāra mēnesi iepriekš. Ja DARBA DEVĒJS un darbinieks savstarpēji vienojas, darba līgumu var izbeigt arī pirms uzteikuma termiņa beigām. Darbiniekam ir tiesības rakstveidā vērsties pie DARBA DEVĒJA ar iesniegumu un atsaukt brīdinājumu par darba līguma uzteikšanu. Darbinieka uzteikumu uzskata par atsauktu, ja DARBA DEVĒJS piekrīt uzteikuma atsaukšanai un to ir apstiprinājis rakstveidā.
18. Kad uzteikuma termiņš ir beidzies, darbiniekam ir tiesības pārtraukt darbu, bet DARBA DEVĒJA pienākums ir izsniegt darbiniekam nodokļa grāmatiņu, izziņu par darbu un pilnībā ar viņu norēķināties.
19. DARBA DEVĒJS darba līguma izbeigšanu noformē, izdodot rīkojumu, kurā norāda darba līguma izbeigšanas pamatu un datumu, ar kuru darbinieks tiek atbrīvots no darba.
III. Darba samaksa

20. DARBA DEVĒJS apņemas darba samaksas noteikšanai un algu aprēķināšanai ievērot valsts un pašvaldības noteiktos darba samaksas noteikumus. Iestādes darbinieku darba samaksa tiek noteikta atbilstīgi spēkā esošiem ārējiem normatīviem aktiem, pašvaldības lēmumiem un iestādes iekšējiem noteikumiem par darbinieku darba samaksas noteikšanas, materiālās stimulēšanas un sociālo garantiju nodrošināšanas kārtību.

21. DARBA DEVĒJS apņemas izmaksāt darbiniekiem darba samaksu ne retāk kā vienu reizi mēnesī ne vēlāk kā mēneša pēdējā darba dienā. Pēc darbinieka pieprasījuma darba alga tiek izmaksāta divas reizes mēnesī ne vēlāk kā mēneša pēdējā darba dienā un ne vēlāk kā 15. (piecpadsmitajā) datumā, pie kam konkrēto attiecīgajā datumā izmaksājamās mēneša darba samaksas daļu nosaka iestādes administrācija un darbinieks pēc ikreizējas vienošanās. Darba samaksa tiek veikta ar pārskaitījumu uz darbinieka norādīto kontu. Apstākļos, kad no DARBA DEVĒJA neatkarīgu iemeslu dēļ plānotais finansējums darba samaksai savlaicīgi netiek ieskaitīts iestādes bankas kontos, attiecīgā mēneša darba samaksas izmaksa vai atvaļinājuma naudas izmaksa var tikt aizkavēta vai veikta pa daļām.
22. Piemaksas, naudas balvas, prēmijas vai pabalstus iestādes darbiniekiem piešķir iestādes vadītājs ar rīkojumu atbilstīgi iestādes budžeta iespējām un saskaņā ar iestādes iekšējiem noteikumiem par darbinieku darba samaksas noteikšanas, materiālās stimulēšanas un sociālo garantiju nodrošināšanas kārtību.

23. DARBA DEVĒJS apņemas izmaksāt darbiniekam noteikto darba samaksu, ja darbinieks neveic darbu attaisnojošu iemeslu dēļ un ja darbinieks gadījumos, kad nav saņemts attiecīgs DARBA DEVĒJA rīkojums, ir iesniedzis DARBA DEVĒJAM rakstveida iesniegumu vismaz divas darba dienas iepriekš:

23.1. pamatojoties uz attiecīgu DARBA DEVĒJA rīkojumu, veic veselības pārbaudi ārstniecības iestādē;
23.2. iepriekš par to paziņojot DARBA DEVĒJAM, ārstniecības iestādē nodod asinis vai asins komponentus;
23.3. pamatojoties uz attiecīgu DARBA DEVĒJA rīkojumu, darba laika ietvaros piedalās profesionālajā apmācībā vai kvalifikācijas paaugstināšanā;
23.4. ne ilgāk kā divas darba dienas neveic darbu sakarā ar laulātā, vecāku, bērna vai cita tuva ģimenes locekļa nāvi (sakarā ar sagatavošanos un dalību bēru norisē);
23.5. ne ilgāk kā vienu darba dienu neveic darbu sakarā ar pārcelšanos uz citu dzīvesvietu tajā pašā apdzīvotajā vietā pēc DARBA DEVĒJA iniciatīvas vai - ne ilgāk kā divas darba dienas - sakarā ar pārcelšanos uz citu dzīvesvietu citā apdzīvotajā vietā;
23.6. pamatojoties uz izsaukumu, ierodas izziņas iestādē, prokuratūrā vai tiesā;
23.7. piedalās tādu nepārvaramas varas, nejauša notikuma vai citu ārkārtējo apstākļu izraisītu seku novēršanā, kuras apdraud vai var apdraudēt sabiedrisko drošību vai kārtību;
23.8. neveic darbu svētku dienā, kas iekrīt darbiniekam noteiktajā darba dienā.
24. DARBA DEVĒJS un ARODKOMITEJA vienojas, ka apstākļos, kad piešķirtais valsts budžeta mērķdotācijas finansējums iestādes pedagogu darba samaksai tiek samazināts un par to lemjošās institūcijas nav savlaicīgi informējušas DARBA DEVĒJU, iestādes pedagogu darba samaksas apmērs var tikt grozīts atbilstoši veiktajām izmaiņām iestādes pedagoģisko darbinieku tarifikācijā ar mērķdotācijas finansējuma samazinājuma dienu.
IV. Darba aizsardzība

25. DARBA DEVĒJA pienākumi darba aizsardzības jomā:

25.1. nodrošināt darbinieku veselībai un dzīvībai drošus darba apstākļus un samazināt līdz minimumam kaitīguma faktorus;

25.2. nodrošināt iestādi ar nepieciešamajām darba aizsardzības un ugunsdrošības instrukcijām un normatīvajiem dokumentiem;

25.3. veikt darbinieku apmācību darba aizsardzībā, ugunsdrošībā un pirmās medicīniskās palīdzības sniegšanā saskaņā ar normatīvajos aktos noteiktajām prasībām un apmaksāt ar to saistītos izdevumus.

26. Iestādes darbinieku pienākumi darba aizsardzības jomā:

26.1. rūpēties par savu drošību un veselību un to personu drošību un veselību, kuras ietekmē vai var ietekmēt darbinieka darbs;

26.2. lietot darba aprīkojumu, bīstamas vielas, iekārtas un citus darba procesā izmantojamos līdzekļus saskaņā ar normatīvajos aktos noteikto dokumentāciju un ražotāja instrukcijām;

26.3. ievērot drošības zīmes, kā arī lietot drošības ierīces, ar ko apgādāts darba aprīkojums un darba vieta, saskaņā ar normatīvajos aktos noteikto dokumentāciju un ražotāja instrukcijām;

26.4. nekavējoties ziņot DARBA DEVĒJAM par nelaimes gadījumiem darbā, kā arī par jebkuriem darba vides faktoriem, kuri rada vai var radīt risku paša darbinieka vai citu cilvēku drošībai un veselībai;

26.5. piedalīties DARBA DEVĒJA rīkotajās instruktāžās un apmācībās darba aizsardzības jomā;

26.6. savlaicīgi veikt obligātās veselības pārbaudes;

26.7. nelietot darbā instrumentus un ierīces, ja nav saņemta apmācība to lietošanā.

27. Iestādes darbiniekiem ir tiesības neuzsākt vai pārtraukt darbu, nekavējoties ziņojot DARBA DEVĒJAM, ja darba apstākļi, lietojamā ierīce, iekārta vai citi faktori rada draudus darbinieka vai citu cilvēku veselībai un drošībai.
28. DARBA DEVĒJS apņemas nodrošināt medikamentu pietiekamu esamību iestādes medicīnas kabinetā (pielikums Nr.1).

29. ARODKOMITEJA apņemas organizēt darba aizsardzības Uzticības personas ievēlēšanu atbilstoši Darba aizsardzības likuma prasībām.

30. DARBA DEVĒJS apņemas organizēt Uzticības personas apmācību darba aizsardzības jautājumos normatīvajos aktos noteiktā kārtībā, sedzot nepieciešamos izdevumus.

31. DARBA DEVĒJS ik gadu izstrādā darba aizsardzības pasākumu plānu, ar kuru reizi gadā iepazīstina darbiniekus.

32. Iestādes darbinieku pienākums ir ievērot darba līguma nosacījumus, KOPLĪGUMA, darba kārtības noteikumus, darba drošības un ugunsdrošības instrukcijas, amata aprakstā paredzētos darba pienākumus, nest atbildību par sev uzticētajām materiālajām vērtībām.

V. Darba un atpūtas režīms

33. Darba kārtību iestādē nosaka darba kārtības noteikumi, kurus apstiprina DARBA DEVĒJS, konsultējoties ar ARODKOMITEJU.

34. Iestādes pedagoģiskajiem darbiniekiem ir noteikts normālais darba laiks, kuru veido pedagoģisko darbinieku noteiktā kārtībā apstiprinātajā tarifikācijas sarakstā tarificētās pedagoģisko darbinieku amatu likmes, mācību un audzināšanas stundas, mācību nodarbību sagatavošanas laiks, individuālo un grupu nodarbību, konsultāciju, interešu izglītības pulciņu nodarbību un pagarinātās dienas grupu nodarbību skaits.

35. Iestādes saimnieciskā personāla darbiniekiem ir noteikts normālais darba laiks, izņemot apkopējus, dežurantus un garderobistus, kuriem noteikts summētais darba laiks.
36. DARBA DEVĒJS un ARODKOMITEJA vienojas, ka iestādes summētā darba laika pārskata perioda ilgums ir 12 (divpadsmit) mēneši. 
37.  Iestādes darba nedēļa ilgst no pirmdienas līdz piektdienai. Iestādes darbinieku nedēļas atpūtas dienas ir sestdiena un svētdiena.
38. DARBA DEVĒJS nav tiesīgs prasīt, lai darbinieks izpildītu darba līgumā, darba kārtības noteikumos vai darbinieka amata aprakstā neparedzētu darbu, ja normatīvajos aktos nav noteikts citādi.
39. Iestādes pedagoģisko darbinieku ikgadējā atvaļinājuma ilgums saskaņā ar Izglītības likuma 52.pantu ir astoņas nedēļas, neskaitot svētku dienas. Iestādes saimnieciskā personāla darbinieku ikgadējā atvaļinājuma ilgums saskaņā ar Darba likuma 149.panta 1.daļu ir četras kalendārās nedēļas, neskaitot svētku dienas.
40. DARBA DEVĒJS apņemas:
40.1. piešķirt apmaksātus papildatvaļinājumus, pamatojoties uz darbinieka iesniegumu:

40.1.1. trīs darba dienas darbiniekiem, kuru aprūpē ir trīs vai vairāki bērni līdz 16 gadu vecumam vai bērns – invalīds līdz 18 gadu vecumam;

40.1.2. divas darba dienas darbiniekiem, kuru aprūpē ir mazāk par trim bērniem līdz 14 gadu vecumam;

40.1.3. trīs darba dienas, ja darbinieks, kurš iestādē veic pamatdarbu, mācību gada laikā slimības vai kādu personīgu iemeslu dēļ nav kavējis darbu;

40.2. pamatojoties uz darbinieka iesniegumu, piešķirt:

40.2.1. vienu apmaksātu brīvdienu pirmajā skolas dienā sakarā ar darbinieka bērna skolas gaitu uzsākšanu 1. — 4.klasē;
40.2.2. ne vairāk kā trīs apmaksātas brīvdienas sakarā ar darbinieka stāšanos laulībā;
40.2.3. vienu apmaksātu brīvdienu izlaiduma dienā, darbiniekam vai tā bērnam absolvējot izglītības iestādi;
40.3. piešķirt apmaksātu papildatvaļinājumu, pamatojoties uz darbinieka iesniegumu un saimnieciskā personāla darbinieku ikgadējās novērtēšanas rezultātiem saskaņā ar iestādes iekšējiem noteikumiem par darbinieku darba samaksas noteikšanas, materiālās stimulēšanas un sociālo garantiju nodrošināšanas kārtību;

40.4. atvaļinājumu un papildatvaļinājumu pēc iespējas piešķirt vasaras sezonā saskaņā ar atvaļinājumu grafiku, kas tiek sastādīts līdz katra gada 1.jūnijam. Atvaļinājumu piešķiršanas secību nosaka DARBA DEVĒJS, saskaņojot ar ARODKOMITEJU, un ievērojot darbinieku vēlmes un iestādes intereses nodrošināt normālu darba gaitu.

41. DARBA DEVĒJS var piešķirt darbiniekam atvaļinājumu bez darba algas saglabāšanas ģimenes apstākļu vai citu personīgu iemeslu dēļ.
42. DARBA DEVĒJS sadarbībā ar ARODKOMITEJU vienu reizi gadā var organizēt līdz divām dienām ilgu darbinieku kolektīva pieredzes apmaiņas un atpūtas braucienu, sedzot brauciena transporta izdevumus no iestādes budžeta līdzekļiem.
VI. Darbinieku sociālā aizsardzība

43. DARBA DEVĒJS apņemas:
43.1. nodrošināt iestādes pedagoģiskos darbiniekus ar darbam nepieciešamajām biroja precēm atbilstoši iestādes apstiprinātajā budžetā šim mērķim paredzētajam finansējumam;
43.2. pamatojoties uz darbinieka iesniegumu un noslēdzot ar darbinieku materiālās atbildības līgumu, nodot lietošanā iestādes pedagoģiskajam darbiniekam portatīvo datoru pedagoga darba veikšanai;
43.3. saglabāt darbinieku vidējo izpeļņu un apmaksāt komandējumu un ceļa izdevumus normatīvajos aktos noteiktajā kārtībā un apmērā darbiniekiem kvalifikācijas celšanas laikā un dodoties ar darba jautājumiem saistītos dienesta braucienos;

43.4. darbiniekiem, kuri sekmīgi mācās augstākajās mācību iestādēs, piešķirt mācību atvaļinājumu ar darba algas saglabāšanu līdz 10 darba dienām eksāmenu sesiju laikā; 

43.5. darbiniekam valsts pārbaudījumu kārtošanai vai diplomdarba izstrādāšanai un aizstāvēšanai, pamatojoties uz darbinieka iesniegumu, piešķirt līdz 20 darba dienām ilgu mācību atvaļinājumu ar darba algas saglabāšanu;
43.6. sniegt darbiniekiem informāciju par iespējām apmeklēt profesionālās kvalifikācijas pilnveides pasākumus (kursus, seminārus u.c.), vajadzības gadījumā pēc iespējām apmaksājot šo pasākumu dalības maksu.
44. DARBA DEVĒJS apmaksā obligātās ikgadējās veselības pārbaudes iestādes darbiniekiem, kuru darbs (mācību prakse) ir tieši saistīts ar iespējamu risku citu cilvēku veselībai saskaņā ar Ministru kabineta 27.11.2001. noteikumiem Nr. 494 „Noteikumi par darbiem, kas saistīti ar iespējamu risku citu cilvēku veselībai un kuros nodarbinātās personas tiek pakļautas obligātajām veselības pārbaudēm” (turpmāk – obligātā ikgadējā veselības pārbaude) un obligātās veselības pārbaudes tiem nodarbinātajiem, kuru veselības stāvokli ietekmē vai var ietekmēt veselībai kaitīgie darba vides faktori, un tiem nodarbinātajiem, kuriem darbā ir īpaši apstākļi, saskaņā ar 10.03.2009. Ministru kabineta noteikumiem Nr.219 „Kārtība, kādā veicama obligātā veselības pārbaude” (turpmāk – arodveselības pārbaude). Darbinieku profesiju saraksts, kuriem jāveic obligātā ikgadējā veselības pārbaude, dots KOPLĪGUMA pielikumā (pielikums Nr.2). Obligātās ikgadējās veselības pārbaudes un arodveselības pārbaudes apmaksājamās summas maksimālo apmēru vienam iestādes darbiniekam katru gadu atbilstoši iestādes apstiprinātajā budžetā šim mērķim paredzētajam finansējumam ar rīkojumu nosaka DARBA DEVĒJS, saskaņojot ar ARODKOMITEJU.
45. DARBA DEVĒJS tiem iestādes darbiniekiem, kuri iestādē veic pamatdarbu un kuri iestādē ir nostrādājuši ne mazāk kā vienu gadu, atlīdzina darbinieka izdevumus līdz 75 (septiņdesmit piecu) euro apmērā vienu reizi divu gadu laikā par redzes pārbaudi un optisko redzes korekcijas līdzekļu iegādi saskaņā ar darbinieka iesniegtiem izdevumus apliecinošiem dokumentiem – iesniegumu, ārsta izrakstītām receptēm, pirkuma čekiem uz darbinieka vārda. Izdevumi darbiniekiem tiek atmaksāti iesniegumu iesniegšanas secībā. Ja kalendārajā gadā iestādes budžetā šim mērķim paredzētie līdzekļi ir izlietoti, tad atmaksa tiek pārcelta uz nākamo gadu.
46. ARODKOMITEJA apņemas:
46.1. sadarbībā ar DARBA DEVĒJU organizēt darbinieku atpūtas pasākumus (teātra izrāžu, koncertu apmeklējumus, ekskursijas, atpūtas vakarus u.c.), pēc iespējas sedzot pasākumu izdevumus no ARODKOMITEJAS līdzekļiem, kā arī veicot darbinieku iemaksātās naudas savākšanu, uzskaiti un izlietojumu atbilstoši mērķim;

46.2. organizēt darbinieku apsveikšanu dzimšanas dienās, kā arī sakarā ar citiem darbinieku personīgajā dzīvē nozīmīgiem notikumiem;

46.3. organizēt to pensionējušos iestādē nestrādājošo iestādes pedagoģisko darbinieku apsveikšanu Skolotāju dienā, kuri pirms darba gaitu pārtraukšanas iestādē veica pamatdarbu;

46.4. organizēt to pensionējušos iestādē nestrādājošo iestādes darbinieku apsveikšanu 70, 75, 80, utt. gadu jubilejās, Latvijas Republikas Proklamēšanas dienā un Ziemassvētkos, kuri pirms darba gaitu pārtraukšanas iestādē veica pamatdarbu;
46.5. sadarbībā ar DARBA DEVĒJU darbinieka, viņa laulātā vai 1. un 2. pakāpes radinieka nāves gadījumā, pēc iespējas sedzot pasākumu izdevumus no ARODKOMITEJAS līdzekļiem, kā arī veicot darbinieku iemaksātās naudas savākšanu, uzskaiti un izlietojumu atbilstoši mērķim:

46.5.1. organizēt iestādes darba kolektīva vārdā izteikta līdzjūtības sludinājuma ievietošanu laikrakstā(-os) un tā apmaksu;

46.5.2. nodrošināt bēru vainaga, sēru lentas pasūtīšanu un apmaksu;

46.5.3. organizēt transportu nokļūšanai bēru vietā un vajadzības gadījumā – transporta pakalpojumu apmaksu;

46.5.4. organizēt iestādes darba kolektīva delegāciju (ne mazāk kā divus darbiniekus) iestādes pārstāvēšanai bērēs.

VII. Arodbiedrības darbības aizsardzība

47. Iestādes grāmatvedība, saskaņā ar arodbiedrības biedru iesniegumu, ietur arodbiedrības biedra naudu 1% apmērā no ikmēneša darba samaksas un ieskaita to arodbiedrības norēķinu kontā 5 darba dienu laikā pēc darba samaksas izmaksas dienas.
48. ARODKOMITEJA apņemas katru gadu līdz 30.septembrim rakstveidā informēt DARBA DEVĒJU par darbinieka piederību arodbiedrībai.
49. DARBA DEVĒJS apņemas izbrīvēt arodbiedrības vēlētajiem darbiniekiem darba laikā ar darba algas saglabāšanu laiku ar arodbiedrības sabiedrisko darbību saistītu pienākumu veikšanai.
50. DARBA DEVĒJS apņemas saglabāt vidējo darba samaksu arodbiedrības vēlētajiem darbiniekiem Latvijas Izglītības un zinātnes darbinieku arodbiedrības organizēto kvalifikācijas pilnveides pasākumu un apmācību laikā, kā arī segt ceļa izdevumus nokļūšanai līdz pasākuma norises vietai un atpakaļ normatīvajos aktos noteiktajā kārtībā.
51. ARODKOMITEJA ir tiesīga, iepriekš rakstveidā saskaņojot ar DARBA DEVĒJU, rīkot darbinieku sapulces un mācības arī darba laikā un izmantot šim nolūkam iestādes telpas.
____________skolas direktors 


_____________skolas AK priekšsēdētāja

……………………… __________ 


……………………… ______________
201__.gada __________



201__.gada __________
1.pielikums 

________________________________ skolas 

arodbiedrības organizācijas un administrācijas 

darba koplīgumam

Minimālais medicīnisko materiālu daudzums 

darba vietā pirmās medicīniskās palīdzības aptieciņā 

	Poz.
	Materiāli
	Daudzums

	1.
	Aptieciņas satura lietošanas pamācība
	1

	2.
	Šķēres ar noapaļotiem galiem 10 – 14 cm
	1

	3.
	Tīklveida pārsēji, dažādu diametru, 40 cm gari
	3

	4.
	Leikoplasts spolē 2 – 3 cm
	1

	5.
	Saspraužamās adatas
	4.

	6.
	Brūču plāksteri, dažādu izmēru
	1 kompl.

	7.
	Trīsstūrveida pārsējs 96x96x136 cm
	2

	8.
	Marles saites 4x0,1 m sterilā iepakojumā
	4

	9.
	Marles saites 4x0,05 m sterilā iepakojumā
	2

	10.
	Pārsiešanas paketes sterilā iesaiņojumā
	1

	11.
	Vienreizējās lietošanas cimdi
	1

	12.
	Pārsiešanas komprese 40x60 cm
	1

	13.
	Pārsiešanas komprese 60x80 cm
	1

	14.
	Maska ar vārstuli mākslīgai elpināšanai iesaiņojumā
	1


· Aptieciņa atrodas iestādes medicīnas kabinetā.

· Par aptieciņas saturu atbild skolas medicīnas māsa.

· Skolas medicīnas māsa seko medicīnisko materiālu izlietojumam un derīguma termiņam un pēc nepieciešamības organizē izlietoto materiālu atjaunošanu aptieciņā.

____________skolas direktors 


_____________skolas AK priekšsēdētāja

……………………… __________ 


……………………… ______________

201__.gada __________



201__.gada __________

IEPAZINOS:

_________________skolas medicīnas māsa 






……………………… _________________ 




201__.gada __________




2.pielikums 

________________________________ skolas 

arodbiedrības organizācijas un administrācijas 

darba koplīgumam

___________________________________ skolas darbinieku amatu saraksts, 

kuru darbiniekiem jāveic obligātā pirmreizējā veselības pārbaude, stājoties darbā, 

kā arī obligātās ikgadējās veselības pārbaudes

	Nr.

p.k.
	Amats

	1. 
	direktors

	2. 
	direktora vietnieks mācību darbā 

	3. 
	direktora vietnieks audzināšanas darbā

	4. 
	skolotājs

	5. 
	bibliotekārs

	6. 
	izglītības psihologs

	7. 
	sociālais pedagogs

	8. 
	grāmatvedis

	9. 
	kancelejas pārzinis

	10. 
	kasieris

	11. 
	apkopējs

	12. 
	garderobists

	13. 
	medicīnas māsa

	14. 
	ēkas dežurants


__________________________________________ skolas darbinieku amatu saraksts, 

kuru darbiniekiem nav jāveic obligātā pirmreizējā veselības pārbaude, stājoties darbā, 

kā arī obligātās ikgadējās veselības pārbaudes
	Nr.

p.k.
	Amats

	1. 
	saimniecības pārzinis

	2. 
	tehniskais strādnieks

	3. 
	laborants

	4. 
	datorsistēmu tehniķis

	5. 
	sētnieks

	6. 
	parka dārznieks


____________skolas direktors 


_____________skolas AK priekšsēdētāja

……………………… __________ 


……………………… ______________

201__.gada __________



201__.gada __________

